**NOTĂ INFORMATIVĂ**

**la proiectul hotărîrii Guvernului**

**”Cu privire la completarea Hotărîrii Guvernului**

**nr.836 din 13 septembrie 2010”**

 În scopul acordării unui sprijin din partea statului unor categorii de populaţie în vederea asigurării cu spaţiu locativ, a fost aprobată Hotărîrea Guvernului nr. 836 din 13 septembrie 2010 ”Cu privire la acordarea indemnizaţiilor unice pentru construcţia sau procurarea spaţiului locativ, sau restaurarea caselor vechi unor categorii de cetăţeni”, în schimbul acordării creditelor preferenţiale.

 Hotărîrea în cauză, a fost elaborată în baza Legii nr.190-XV din 8 mai 2003 cu privire la veterani care prevede un şir de măsuri de protecţie socială a veteranilor pentru crearea condiţiilor care le-ar asigura bunăstarea economică şi confortul moral, le-ar acorda drepturi şi facilităţi suplimentare exprimate inclusiv şi prin acordarea indemnizaţiilor prevăzute de lege.

 Anexa din Legea nr.190-XV din 8 mai 2003 cu privire la veterani, prevede Lista statelor, orașelor, teritoriilor și perioadele acțiunilor de luptă la care au participat cetățenii Republicii Moldova, fapt ce nu este stipulate în hotărîrea menţionată mai sus.

Astfel, întru armonizarea cadrului normativ se propune, punctul 4, alineatul 3 din hotărîrea în cauză de completat cu o literă noua (h) care va prevedea categoria dată de beneficiari.

Promovarea proiectului dat necesită mijloace financiare suplimentare pentru circa 167 persoane ce constituie estimativ 6,9 mil. lei, surse financiare care vor fi examinate la etapa elaborării proiectului Legii bugetului de stat pentru anul bugetar.

 **MINISTRU Octavian ARMAŞU**